stanford-oval/wikipedia huggingface dataset:
Nishinoomote
Kuvia

Nishinoomoten kaupungintalo
Ise-jinja
Kishikazakin majakka
Aiheesta muualla

Kuvia tai muita tiedostoja aiheesta Nishinoomote Wikimedia Commonsissa
Kaupungin internetsivut (japaniksi)
Olli Aulio

| Olli Aulio> Henkilötiedot |
| --- | --- |
Syntynyt: 27. lokakuuta 1941 (ikä 82)
Kirjailija
Tuotannon kieli: suomi
Tyylilajit:  tietokirjallisuus
Aiheet:  retkeily, kalastus, partiotoiminta
Aiheesta muualla
Löydä lisää kirjailijoitaKirjallisuuden teemasivulta
Olli Aulio (s. 27. lokakuuta 1941) on suomalainen tietokirjailija, joka on tunnettu luontoon ja retkeilyyn liittyvistä teoksistaan. Hänen kirjojaan on myyty yli 350 000 kappaletta pääasiassa Gummeruksen kustantamina.
Aulio kuuluu myös suomalaisen ja pääkaupunkiseutulaisen partiotoiminnan merkittäviin vaikuttajiin. Hän on ollut perustamassa muun muassa Pääkaupunkiseudun Partiolaisia pääkaupunkiseutulaisten partiopiirien yhdistyessä vuonna 1975. Auliolla oli myös merkittävä rooli Suomen suurimman vuosittaisen partiokilpailun Hiipivän Haamun vakiinnuttamisessa 1970-luvulla. Aulion partiolippukunta on Ilvesveikot Helsingin Töölössä.
Aulio on opiskellut kauppatieteitä ja kemiaa sekä työskennellyt kauppa- ja teollisuusministeriössä ylitarkastajana. Hän on naimisissa ja hänellä on kaksi lasta.
Tuotanto

Suomiko Saastunut. Suomen Kemistiliitto, Helsinki, 1972.
Partiolaisen Kirja. 1.–4. painos. Gummerus, 1976.
Aulio, Olli, Hatakka, Lissu, Woitsch, Pertti: Partiolaisten Laulukirja. Partiokirja, Helsinki, 1977.
Aulio, Olli, Honkela, Helvi: Leirireppu: Leiri- Ja Retkiohjelmaa Varhaisnuorille 3. Tyttöjen keskus, Helsinki, 1977.
Vapaa-ajan kalastaja. 1.–15. painos. Gummerus, 1978
ven. Kniga rybolova-ljubitelja, kään. Akimova, I.A., Koivunen, P. I.: Raduga, Moskova, 1984.
Suuri Retkeilykirja. 1.–12. painos. Gummerus, 1985.
Työnhakijan kirja: opas työpaikkaa vaihtavalle tai hakevalle. Kirjatieto, 1990.
Suuri Leikkikirja. 1.–12. painos. Gummerus, 1985.
Suomalaisen Sudenpennun Käsikirja. 1.–2. painos. Gummerus, 1992.
Onkijan kirja. 1.–2. painos, Gummerus, 2002.
Norrena

Norrena on sukunimi seuraavilla henkilöillä:
Fredrik Norrena (s. 1973), jääkiekkomaalivahti, jääkiekkovalmentaja ja olympiamitalisti
Juho Norrena (s. 1982), tietokirjailija
Leevi Norrena (s. 1954), rehtori, historiantutkija
Vaula Norrena (s. 1959), semiootikko, merkitystutkija ja kunnallispoliitikko (Vihreä liitto)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Norrena”, voi hakea sivunnimihaulla, laajalla sivunnimihaulla tai tekstihaulla.
Olli Bergman

Olli Oleg Bergman (5. marraskuuta 1919 Helsinki – 5. joulukuuta 2000 Heinola) oli suomalainen upseeri, diplomaatti ja ortodoksisen kirkon rovasti. Koulutukseltaan hän oli valtiotieteiden maisteri.
Bergmanin vanhemmat olivat varatuomari ja makeistehtailija Konstantin Bergman sekä venäläissyntyinen muotitaiteilija Nina Machrakov. Bergman oli vuosina 1938–1940 farmaseuttioppilaana Kalajoen apteekissa, mutta valitsikin sotilasuran. Hän valmistui Kadettikoulusta upseeriksi jatkosodan lopussa vuonna 1944 ja sai venäjäntaitoisena olla Suomen valtuuskunnan mukana Moskovan välirauhanneuvotteluissa. Hänet osoitettiin luutnanttina Uudenmaan rakuunarykmenttiin, mutta hän palveli samalla ulkoministeriön sotilastoimiston adjutanttina ja Valvontakomission yhdysupseerina. Vuosina 1946–1948 Bergman oli Suomen Moskovan-lähetystön avustajana ja suoritti sinä aikana ylioppilastutkinnon vuonna 1947. Sen jälkeen hän työskenteli ulkoministeriössä Helsingissä ja valmistui vuonna 1952 valtiotieteen maisteriksi. Hän jäi virallisesti pois puolustusvoimien palveluksesta vuonna 1953.
Bergman toimi avustajana Suomen Pariisin-suurlähetystössä 1956–1958, lähetystösihteerinä Prahassa 1959–1960 ja Sofiassa 1960–1964, ulkoministeriön jaostopäällikkönä 1964–1966 ja apulaisosastopäällikkönä 1966–1967 sekä Suomen pääkonsulina Leningradissa 1967–1970. Hän oli suurlähettiläänä Belgradissa ja Ateenassa 1970–1972, ulkoministeriön neuvottelevana virkamiehenä 1973–1980 ja samalla Pohjoismaiden ministerineuvoston pääsihteerinä 1973–1978, sekä viimeksi suurlähettiläänä Bukarestissa ja Tiranassa 1980–1983. Hän sai vuonna 1956 varakonsulin ja vuonna 1963 lähetystöneuvoksen arvonimen.
Bergman toimi Ortodoksisten Ylioppilaiden 1. puheenjohtajana vuosina 1948–1951 sekä 1953–1954, Helsingin ortodoksisen seurakunnan valtuuston jäsenenä 1955–1957 sekä 1979–1980, Helsingin ortodoksisen hautausmaan kirkon rakennustoimikunnan jäsenenä 1955–1957, Lintulan luostarin rakennustoimikunnan jäsenenä 1965–1980 sekä Suomen ortodoksisen kirkon kirkolliskokouksen jäsenenä 1980–1982 ja 1983–1985. Bergman opiskeli diplomaattiuransa ohessa ortodoksiseksi papiksi ja sai rovastin arvon. Eläkepäivillään hän oli 1980-luvun lopulla ehdolla ortodoksisen kirkon apulaispiispaksi, mutta luopui ehdokkuudesta.
Kunniamerkit

SL 1.lk komentajamerkki, (2.lk) komentajamerkki
Pyhän Karitsan ritarikunnan 1.lk komentajamerkki
VR 4.lk tammenlehvien kera, VR 4 miekkojen kera
Talvisodan muistomitali
Jatkosodan muistomitali
Sotilasansiomitali
2.lk Rautaristi
Islannin Haukan ritarikunnan suurristi
Romanian Tudor Vladimirescun ritarikunnan 1.lk kunniaristi
Pyhän Andreaksen kultainen kaularisti
Norjan Pyhän Olavin ritarikunan kunniamerkki
Tanskan Dannebrogin ritarikunnan komentajamerkki
Kreikan Fenixin ritarikunnan komentajamerkki
Ruotsin Punaisen Ristin komentajamerkki
Tšekkoslovakian Pyhän Kyrilloksen ja Metodiuksen ritarikunnan komentajamerkki
Ortodoksisen kirkon Epigonatio
Olli Arppe

| Olli Arppe> Henkilötiedot |
| --- | --- |
Koko nimi:  Olli Elis Arppe
Syntynyt: 14. maaliskuuta 1930 Helsinki
Kuollut: 4. toukokuuta 2016 (86 vuotta) Helsinki
Kansalaisuus:   Suomi
Koripalloilija
Pituus:  183 cm
Pelaajaura
Seurajoukkueet
1950–1959:   Sörnäisten NMKY
Maajoukkueet
1950–1951:   Suomi
Ottelut (pisteet):  14 (28)
Aiheesta muualla
FIBA
Olli Elis Arppe (14. maaliskuuta 1930 Helsinki – 4. toukokuuta 2016 Helsinki) oli suomalainen koripalloilija.
Sörnäisten NMKY:n kasvatti Arppe edusti kasvattajaseuraansa SM-sarjassa vuosien 1950–1959 välillä tehden pisteitä seitsemällä eri kaudella. Koripalloliiton tietokannan mukaan Arppe saavutti pelaajaurallaan neljä SM-hopeaa ja kaksi SM-pronssia mestaruuden jäätyä puuttumaan.
Suomen maajoukkueessa Arppe pelasi vuosina 1950–1951 14 ottelua 2,0 pisteen keskiarvolla. Hän kuului Suomen yhdeksänneksi sijoittuneeseen joukkueeseen Ranskan EM-kilpailuissa 1951.
Saavutukset

EM-kilpailut: yhdeksäs 1951
SM-hopeaa 1952, 1953, 1954 ja 1956
SM-pronssia 1950 ja 1955
Norrby IF

Norrby Idrottsförening on jalkapalloseura Boråsista. Seura pelaa Ruotsin toiseksi korkeimmalla sarjatasolla Superettanissa, jonne se nousi vuodeksi 2017.
Norrien tauti

Norrien tauti on periytyvä sairaus, joka aiheuttaa muun muassa näkö- ja kehitysvammaisuutta.
Norrie-potilaiden sokeus ilmenee varhain, ja yhdelle kolmasosalle potilaista kehittyy myöhemmällä iällä kuulovamma.  Tämä saattaa johtaa kuurosokeuteen. Potilailla esiintyy yleisesti myös mikrokefaliaa ja sukupuolielinten poikkeavuuksia. Sairaus on nimetty Gordon Norrien (1855–1941) mukaan.
Norrien tauti on joskus kutsuttu "Episkopin sokeudeksi" kyproslaisen kylän mukaan. Sairautta on todettu eri puolilla maailmaa. Oireyhtymä periytyy X-kromosomin kautta.
Neliökilometri

Neliökilometri (tunnus km²) on pinta-alan kansainvälisen yksikköjärjestelmän johdannaisyksikkö.
Yksi neliökilometri on yhtä suuri kuin
sellaisen neliön pinta-ala, jonka sivu on yksi kilometri eli 1000 metriä
miljoona neliömetriä
10 000 aaria
100 hehtaaria.
Neliökilometreillä ilmoitetaan suuria aloja kuten kaupunkien, järvien tai maiden pinta-aloja. Esimerkiksi Suomen pienimmän kunnan, Kauniaisten, pinta-ala on noin 6 km².
ERepublik

| eRepublik |
| --- | --- |
Verkkosivusto:  erepublik.com
Tyyppi:  Verkkosivu, MMOG, Strategiapeli, sosiaalinen verkostoituminen
Rekisteröinti:  Vaaditaan
Kielet:  Englanti, espanja, ranska, saksa ja portugali
Luonut:  Alexis Bonte George Lemnaru
Avattu:  21. lokakuuta 2008
Tulot:  Lisäominaisuuksien myynti, mainokset
Nykyinen tila:  Versio 2.0 'Erepublik Rising'
eRepublik on eRepublik Labsin 21. syyskuuta 2008 julkaisema ilmainen selainpeli, joka painottaa pelaajien välistä kanssakäymistä ja verkostoitumista yhteiskuntasimulaatiossa. Peli sijoittuu vaihtoehtomaailmaan – Uuteen Maailmaan – jossa "kansalaiset" osallistuvat politiikkaan, pyörittävät taloutta ja liiketoimintaa sekä sotivat muiden valtioiden kanssa Pelin kehittivät Alexis Bonte ja George Lemnaru, joiden lisäksi sivuston henkilökuntaan kuuluu 30 muuta työntekijää.
Yleiskatsaus

eRepublik yhdistää Facebookin kaltaisen sosiaalisen verkostoitumisen ja strategiapelin yhdeksi kokonaisuudeksi, jossa pelaajat voivat osallistua monenlaisiin aktiviteetteihin. eRepublikin "kansalaiset" voivat olla työntekijöitä, omistaa yrityksiä, muodostaa poliittisia ryhmittymiä, äänestää vaaleissa, tulla puolueenjohtajiksi, kansanedustajiksi tai jopa presidenteiksi, kirjoittaa omaa sanomalehteään ja jopa sotia oikean maailman virtuaalivastineita vastaan. Pelissä on hyvin vähän visuaalista sisältöä, ja peli muistuttaakin enemmän tekstipeliä. Suurin osa pelaamisesta tapahtuukin pelin ulkopuolisilla kanavilla, pääasiassa IRC-kanavilla ja eri keskustelufoorumeilla.
Rekisteröityessään pelaaja valitsee maan, jonka kansalaiseksi haluaa tulla. Jokainen maista on nimetty ja sijoitettu oikean maailman vastineensa mukaisesti. Kansalainen etsii itselleen työpaikan kotimaastaan ja alkaa kohottaa kuntoaan, josta on hyötyä sotimisessa. Sekä harjoittelu että työskentely tehdään päivittäin painamalla kahta nappia. Peliin ei tarvitsekaan käyttää viittä minuuttia enempää aikaa, vaikka halutessaan sen parissa saa vierähtämään jopa tunteja.
eRepublikin Kulta on kuvitteellinen valuutta, jota käytetään vertailukohteena eri maiden valuuttoihin nähden (esimerkkeinä FIM, GDP ja USD). Sitä myös käytetään ostettaessa lisäominaisuuksia, kuten yrityksiä. Kultaa saadaan mm. saavuttamalla korkeita tasoja tai erityisistä saavutuksista,
eRepublikin versio 1.5, 2.0 on julkaistu mutta saadun negatiivisen palautteen takia se vaihdettiin takaisin 1.5 versioon.
eRepublikin osa-alueet > Talous

Talous perustuu yhdelletoista teollisuudenalalle: 5 "raaka-ainealaa" (vilja, titanium, rauta, öljy, kivi), 3 "jalostusalaa" (ruoka, aseet, matkustusliput) ja 3 "rakennusalaa" (talot, sairaalat, puolustusjärjestelmät). Saavuttaessaan tietyn tason kansalaiset voivat perustaa itselleen yrityksen, jolloin he saavat "yritysjohtajien toimintoja" käyttöönsä: he voivat palkata muita pelaajia töihin, määritellä palkat, ostaa raaka-aineita(ellei kyseessä ole raaka-aineita tuottava yritys), laittaa tuotteita myyntiin ja ostaa vientilisenssejä yrityksilleen(jolloin he voivat myydä tuotteitaan valitsemassaan maassa).
eRepublikin osa-alueet > Politiikka

Kansalaisina pelaajat voivat tietyn tason saavutettuaan liittyä haluamaansa puolueeseen. Korkeimmilla tasoilla he voivat päästä puolueensa puheenjohtajaksi tai jopa presidenttiehdokkaaksi.
5. päivä joka kuuta eRepublikissa pidetään presidentinvaalit, 15. päivä puolueiden puheenjohtajavaalit, ja 25. eduskuntavaalit. Päiviä ennen presidentinvaaleja puolueet päättävät omasta ehdokkaastaan, joka sitten valitaan kansan enemmistön äänin koko maan presidentiksi. Puolueen puheenjohtajaksi haettaessa ehdolle asettuminen maksaa 2 kultaa; kuka tahansa tarpeeksi korkean tason omaava voi asettua ehdolle. Eduskuntavaalit ovat muita monimutkaisemmat.
Puolueen jäsenet asettuvat ehdolle maansa eri alueilla, ja vaalitaistelu käydään alueittain eri puolueiden kesken. Ehdokkaiden määrä aluetta kohti riippuu valtion alueiden lukumäärästä. Tämä myös määrää yhdeltä alueelta eduskuntaan pääsevien ehdokkaiden määrän. Periaate on, että mitä useampi alue, sitä vähemmän yhdeltä alueelta pääsee ehdokkaita läpi. Keskikokoisissa maissa eduskunnan koko on 40 henkilöä. Äänien mennessä alueella tasan kahden ehdokkaan kesken, enemmän kokemuspisteitä omaava tulee valituksi.
eRepublikin osa-alueet > Sota

Julistaakseen sodan toista maata vastaan, presidentin on saatava eduskunnan hyväksyntä pelissä käytävällä äänestyksellä. Jos äänestys menee läpi, maat ovat sodassa keskenään ja maan presidentit voivat aloittaa taistelut niillä toistensa alueilla, joilla niillä on yhteistä rajaa. Vallatuilla alueilla voi kuka tahansa kansalainen aloittaa vastarintaliikkeen, jolloin alue mahdollisesti palautuu alkuperäiselle omistajalleen. Valtiot voivat solmia keskenään puolustussopimuksia turvatakseen alueidensa koskemattomuuden.
eRepublikin osa-alueet > Media

Kuka tahansa voi perustaa sanomalehden jossa julkaista ajatuksiaan tai uutisia eRepublikin tapahtumista. Toiset kansalaiset voivat lukea, äänestää ja kommentoida artikkeleita, ja halutessaan tilata lehteä itselleen.
eRepublikin osa-alueet > Pelaaminen

eRepublikissa pelaaminen koostuu yllä mainittujen moduulien hyödyntämisestä ja yhdistelystä jotta yksilö tai yhteisö voi saavuttaa tavoitteensa. Kansalaisten tulee käyttää mediaa tuodakseen itseään, yritystään, puoluettaan tai kotimaataan esille. Eduskunnan tulee säätää sopivia veroja ylläpitääkseen tehokasta talouspolitiikkaa.  Jotta maa voisi sotia menestyksekkäästi, sen taloudellisen tilanteen tulee olla vakaa ja kansalaisten motivoituneita.
Yksi ristiriitainen pelaamisen muoto on poliittisten vallankaappausten suorittaminen(lyhennettynä PTO, joka tulee sanoista political take-over). Poliittiseksi vallankaappaukseksi kutsutaan tapahtumaa, jossa väkirikkaasta maasta muuttaa suuri joukko pelaajia kohdemaahan juuri ennen vaaleja. He muodostavat puolueen ja yrittävät saada itselleen enemmistön eduskunnasta voidakseen erottaa senhetkisen presidentin, tai yksinkertaisesti voittaakseen presidenttiyden itselleen. Näin he voivat tehdä tuhoa maan taloudelle tai vallata sen, jos ulkomaalainen presidentti luovuttaa alueet sodassa pois hyökkääjälle. Poliittisia vallankaappauksia tehdään varsinkin pieniin maihin, sillä suurilla mailla on varaa irrottaa jopa satoja pelaajia tällaiseen toimintaan, jolloin heidän puolueensa nousee ylivoimaisesti suurimmaksi.
Kansalaisilta saadun palautteen seurauksena eRepublikin ylläpito on ilmoittanut kehittävänsä peliin kansalaisuuden tällaisen toiminnan estämiseksi tai ainakin hankaloittamiseksi. Tähän mennessä on kuitenkin muodostettu useita anti-vallankaappausryhmiä joiden tehtävä on pyrkiä estämään vallankaappaukset liittolaismaissaan.
eRepublikin osa-alueet > Muita ominaisuuksia

Pelissä on Twitterin kaltainen shoutbox-systeemi. Kansalaisilla oli käytettävissään kolme "huutoa" päivää kohden. Maksaessaan lisäominaisuuksista kansalaiset saivat käyttöönsä kymmenen huutoa päivittäin, rajattomasti tilaa saapuneiden viestien kansioonsa ja 50 paikkaa inventaarioonsa. Shoutbox korvattiin Citizen feeds-nimisellä kommentointilaatikolla, joka toimii kuin shoutbox, mutta huudot voi nähdä vain pelaajan profiilista tai etusivulta, mikäli pelaaja on huutajan ystävälistalla.  Oikeaa rahaa vastaan voi myös lunastaa kultaa kerran viikossa. Tämä ei ole kuitenkaan ainut tapa kullan saantiin. Kultaa voi hankkia mm. tekemällä tehtäviä ja kutsumalla lisää pelaajia eRepublikiin.
eRepublikin pelaajayhteisö

Pelaamisen kannalta tärkein seikka on pelaajien ja pelaajayhteisöjen välinen kanssakäyminen.
Pelin ulkopuolella pelaajat ovat perustaneet keskustelufoorumeita. Useimmilla valtioilla on omat keskustelufooruminsa, joissa mm. suurin osa poliittisesta päätöksenteosta tapahtuu. Keskustelua käydään myös pelin viimeisimmistä tapahtumista, ja usein löytyy myös "osta ja myy"-osio. Ulkoiset keskustelualueet ovat suuressa roolissa pelaamisen kannalta, ja pelaaminen olisi huomattavasti hankalampaa ilman niitä.
Aktiiviset kansalaiset ovat myös perustaneet IRC-kanavia valtioilleen voidakseen keskustella tapahtumista reaaliajassa esimerkiksi sotien ja liittolaisten välisten neuvottelujen aikaan. Tämä myös tiivistää pelaajayhteisöä entisestään.  Myös eRepublik API on synnyttänyt monia tilastoja ja hyödyllistä tietoa sisältäviä sivuja.
Aiheesta muualla

http://www.erepublik.com/
eWiki (suomeksi)
eRepublikin kartta
Desucon

| Desucon |
| --- | --- |

Tapahtumapaikka:  Sibeliustalo
Paikkakunta:  Lahti
Aktiivisuus:  aktiivinen
Järjestäjä:  Kehittyvien conien Suomi ry
Kotisivut
Desucon on suomalainen Lahden Sibeliustalossa järjestettävä animetapahtuma, joka on suunnattu japanilaisen populaarikulttuurin harrastajille. Nimikkotapahtumaa on järjestetty jo vuodesta 2009, mutta vuosien varrella Desuconille on syntynyt myös kolme oheistapahtumaa: DesuTalks, DesuCruise ja Desucon Frostbite.
Tapahtumaa järjestää tarkoitusta varten perustettu yhdistys Kehittyvien conien Suomi ry, jota alkuvaiheessa avustivat Lahden Otakuliitto Bakanat ja helsinkiläisseura Yliopiston Anime ja Manga YAMA. Myös Norjassa on Desucon-niminen tapahtuma, mutta tapahtumat ovat toisiinsa liittymättömiä.
Desucon muutettiin vuonna 2016 ikärajalliseksi (K-18) tapahtumaksi.[lähde? ]
Tapahtuman sisältö

Desucon on ympärivuorokautinen, pääsymaksullinen harrastajatapahtuma. Tapahtuma oli ikärajaton, mutta joissain sen ohjelmanumeroissa oli sisällön laadun vuoksi ikäraja tai -suositus.
Tapahtuman ohjelmatarjonnan rungon muodostavat erilaiset luennot, esitelmät ja paneelikeskustelut, mukana on myös showmaisempaa ja interaktiivista ohjelmaa, kuten näytöksiä ja työpajoja. Tapahtuma on alusta alkaen pyrkinyt erottumaan muista suomalaisista animetapahtumista ohjelmatarjontansa laadulla ja määrällä. Tästä syystä tapahtumaan on etsitty mahdollisimman paljon sellaisia ohjelmanjärjestäjiä, jotka eivät ole vielä kaikista muista tapahtumista tunnettuja. Ensimmäisessä Desuconissa ei myöskään järjestetty tyypillistä cosplaykilpailua, vaan cosplaynäytös.
Ohjelmatarjontansa lisäksi Desucon on pyrkinyt erottumaan muista tapahtumista suuntautumisellaan keskimääräistä vanhemmille (noin 18–30-vuotiaille) harrastajille ja avoimuutta korostavalla ulkoisella viestinnällään.
Desucon 2009

Ensimmäinen Desucon pidettiin 6.–7. kesäkuuta 2009. Alun perin tarkoitus oli pitää pienehkö kokeellinen tapahtuma eräällä lahtelaisella koululla, mutta järjestäjien suunnitelmat muuttuivat ja loppujen lopuksi tapahtumapaikaksi valikoitui Sibeliustalo.
Tapahtuman kunniavieraita olivat veteraaniääninäyttelijä Tōru Furuya, Hanazonon yliopiston professori ja animaatiotutkija Ryūsuke Imai sekä projektiosaston päällikkö Kiyokazu Fujimoto managerointiyhtiö Pyrotechnististä. Kaikki kolme osallistuivat tapahtuman puheohjelmatarjonnan pitämiseen, lisäksi Furuya yllätti yleisön esittämällä paneelinsa lopuksi kaksi kappaletta uudelta albumiltaan.
Tapahtumassa vieraili viikonlopun aikana 1 643 pääsymaksun maksanutta kävijää. Tapahtuman saama palaute oli lähes yksinomaan positiivista.
Desucon 2010

Toinen Desucon pidettiin 12.–13. kesäkuuta 2010. Tapahtuman kunniavieraita olivat ääninäyttelijä ja laulaja Haruko Momoi sekä mangapiirtäjä Nobuyuki Fukumoto. Tapahtumassa pidettiin Euro Cosplay 2010 -kisojen Suomen-karsinta. Karsinnan voitti Maiju Härkönen, joka edusti Suomea Lontoossa pidettävässä Euroopan mestaruuskilpailussa.
Tapahtumassa vieraili viikonlopun aikana 3 184 pääsymaksun maksanutta kävijää. Lauantain osalta tapahtuma oli jopa loppuunmyyty tapahtumapaikan paloturvarajojen tultua vastaan.
Desucon 2011

Kolmas Desucon pidettiin 18.–19. kesäkuuta 2011. Tapahtumaan kunniavieraiksi saapuivat säveltäjä ja laulaja Kōhei Tanaka, ääninäyttelijä Yūko Gotō sekä animaattorit Kazuko Tadano ja Hiromi Matsushita. Avajaisissa vieraili myös tapahtuman suojelijana toiminut Japanin Suomen-suurlähettiläs Hiroshi Maruyama.
Tapahtumaan ei myyty enää yhden päivän rannekkeita. Desucon myytiin ensimmäistä kertaa ennakkoon loppuun, lippumäärällä 2 800.
Desucon 2012

Talven Desucon Frostbite -tapahtuma järjestettiin ensimmäistä kertaa 14.–15. tammikuuta 2012. Kunniavieraana oli veteraaniääninäyttelijä Toshio Furukawa. Tapahtumaan myytiin 2 600 lippua.
Neljäs Desucon järjestettiin 8.–10. kesäkuuta, ensimmäistä kertaa kolmipäiväisenä.
Kunniavieraina nähtiin ääninäyttelijä Noriaki Sugiyama sekä sanoittaja Aki Hata. Tapahtumaan myytiin 2 900 lippua.
Desucon 2013

Desucon Frostbite järjestettiin toista kertaa 16.–17. helmikuuta 2013, kunniavieraana veteraaninäyttelijä Norio Wakamoto. Tapahtumaan myytiin 2 700 lippua.
Viides Desucon järjestettiin 14.–16. kesäkuuta 2013, kunniavieraina ääninäyttelijä Akemi Okamura ja ohjaaja Seiji Mizushima. Lisäksi yllätysvieraana nähtiin vuoden 2012 kunniavieras Aki Hata, joka esitti avajaisissa tapahtumalle omistetun laulunsa, "Desucon Desu!" (ですコンです！). Tapahtumaan myytiin 2 900 lippua.
Desucon 2014

Desucon Frostbite järjestettiin kolmatta kertaa 14.–16. helmikuuta 2014, kunniavieraina ääninäyttelijät Kappei Yamaguchi ja Megumi Ogata. Tapahtuman ilmoitettiin olevan aiemmista poiketen vain täysi-ikäisille, minkä vastareaktiona syntyi 18.–19. tammikuuta 2014 pidetty tapahtuma Yukicon. Tapahtumaan myytiin ennakkoon noin 75 prosenttia sen lipuista, merkiten ensimmäistä Desucon Frostbite -tapahtumaa, mikä ei myynyt kaikkia lippujaan ennakkoon. Loppujen lopuksi tapahtumaan myytiin 2300 lippua.
Desucon 2014 järjestettiin 6.-8. kesäkuuta 2014, kunniavieraana ohjaaja-käsikirjoittaja Tomoki Kyooda. Tapahtuma myytiin loppuun muutaman päivän sisällä lipunmyynnin aukeamisesta.
Aiheesta muualla

Kuvia tai muita tiedostoja aiheesta Desucon Wikimedia Commonsissa
Desucon
Norjan Desucon
Anime ja manga
| --- | --- |
Lajityyppejä:   Mecha  Taikatyttögenre  Haaremi  Yaoi  Yuri  Hentai 
Kohderyhmiä:   Lasten anime ja manga  Shōnen (pojat)  Seinen (miehet)  Shōjo (tytöt)  Josei (naiset) 
Käsitteitä:   Cosplay  Etchi  Otaku  Dōjinshi  Fanipalvelu  Visual novel  Tsundere  Yandere  Moe 
Yleiskuva Desucon-tapahtumasta vuonna 2012.
Desucon Frostbite 2014
Nurmipuntarpää

| Nurmipuntarpää |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Puntarpäät Alopecurus
Laji::  pratensis
Kaksiosainen nimi
 Alopecurus pratensis  L. 
Katso myös
   Nurmipuntarpää Wikispeciesissä   Nurmipuntarpää Commonsissa 
Infobox OKNimi-testi OK: 
Nurmipuntarpää (Alopecurus pratensis), joka tunnetaan myös nimellä alopekuuri, on tiivistähkäinen rehuna suosittu tuulipölytteinen heinäkasvi.
Ulkonäkö ja koko

Nurmipuntarpää voi kasvaa metrin korkuiseksi. Sen kukinto on tiivis tähkä, joka on hyvin samantapainen kuin timoteilla. Nurmipuntarpään tähkä on kuitenkin kärjestä suippeneva, sileäntuntuinen ja helposti hajoava, kun timoteilla se on tasapaksu, karkea ja tiivis. Lehdet ovat noin 5 mm leveät.
Levinneisyys

Nurmipuntarpää on kotoisin Euroopasta ja Aasiasta. Sitä on alettu viljellä rehuksi ja laidunheinänä myös Australiassa ja Pohjois-Amerikassa. Suomessa nurmipuntarpää on yleinen muinaistulokaskasvi.
Käyttö

Nurmipuntarpäätä on käytetty viljelykasvina kauan. Koska sen siemen ei sovellu koneelliseen korjuuseen, muut heinät ovat syrjäyttäneet sen . Myös nurmipuntarpään voimakas allergisoivuus rajoittaa sen käyttökelpoisuutta .
Aiheesta muualla

Suomen Lajitietokeskus: Nurmipuntarpää (Alopecurus pratensis)
Kasviatlas 2022: Nurmipuntarpään (Alopecurus pratensis) levinneisyys Suomessa
Kassu – Kasvien suomenkieliset nimet: Nurmipuntarpää (Alopecurus pratensis)
Pinkka – Lajintuntemuksen oppimisympäristö: Nurmipuntarpää (Alopecurus pratensis)
Valokki – Nettikasvio: Nurmipuntarpää (Alopecurus pratensis)
ITIS: Alopecurus pratensis taksonomia
United States Department of Agriculture (USDA): Alopecurus pratensis (englanniksi)
Flora of China: Alopecurus pratensis (englanniksi)
Nurmipuntarpään kukkiva tähkä.
Nižnjaja Ura

Nižnjaja Ura (ven. Нижняя Ура, tat. Түбән Оры) on kylä Tatarstanin tasavallassa Venäjällä. Kylä kuuluu Arçan piiriin ja Novyi Kinerin maalaiskuntaan. Kylässä oli 297 asukasta vuonna 2010. Asukkaat ovat lähinnä tataareja ja mareja. Lähellä kylää virtaa pieni joki Ašit.
Ilmasto

Lauhkea vyöhyke.
Aikavyöhyke

UTC+3 (MSK)
Tunnettuja kyläläisiä

Galimatelbanat Biktemereva
Gataulla Salihov